**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K ORGANIZACIJI ŠTEVILA ODDELKOV IN SISTEMIZACIJI DELOVNIH MEST V VRTCU PRI OŠ LUCIJANA BRATKOVIČA BRATUŠA RENČE**

*PRAVNA PODLAGA:*

* Pravilnik o normativih za opravljanje dejavnosti predšolske vzgoje (Uradni list RS, št. 27/14, 47/17, 43/18 in 54/21)
* 17. člen Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO, 55/17 in 18/21)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Tarik Žigon, župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Lucijana Bratkoviča Bratuša Renče (v nadaljevanju: Zavod) je na Občino Renče-Vogrsko dne 12. 5. 2022 vložila predlog sistemizacije delovnih mest in organizacije dela v vrtcu za šolsko leto 2022/23. V tej vlogi je Zavod zaprosil za izdajo:

* soglasij k organizaciji in oblikovanju oddelkov vrtca in sistemizaciji delovnih mest v vrtcu v šolskem letu 2022/2023,
* sklepa, da lahko vrtec pri oblikovanju oddelkov »Heterogena skupina 1. starostnega obdobja za 2 v Vrtcu Bukovica« upošteva fleksibilni normativ.

*RAZLOGI ZA SPREJETJE SKLEPA:*

24. člen Pravilnika o normativih za opravljanje dejavnosti predšolske vzgoje določa, da vrsto in število oddelkov ter število otrok v oddelku določi vrtec v soglasju z lokalno skupnostjo, ustanoviteljico vrtca. Oddelke se oblikuje pred začetkom šolskega leta za celotno šolsko leto.

*OCENA STANJA:*

**I. Oblikovanje oddelkov vrtca**

Iz predloga OŠ Lucijana Bratkoviča Bratuša Renče izhaja, da je potrebno tudi v šolskem letu 2022/2023 oblikovati 8 oddelkov vrtca, tako kot v tekočem šolskem letu. Glede na starostno strukturo vpisanih otrok je potrebno oblikovati tri skupine prvega starostnega obdobja in pet skupin drugega starostnega obdobja, oz. pet skupin v Renčah in tri skupine v Bukovici, kot sledi iz Tabele 1:

**TABELA 1:**

|  |  |  |
| --- | --- | --- |
| **Vrtec** | **Oddelek** | **Normativ** |
| **RENČE** …..... | 1 skupina drugega starostnega obdobja …  (Heterogena skupina)  1 skupina drugega starostnega obdobja…  (Heterogena skupina)  1 skupina drugega starostnega obdobja…  (Kombinirana skupina)  1 skupina prvega starostnega obdobja…  (Homogena skupina)  1 skupina prvega starostnega obdobja …  (Homogena skupina)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | 14 - 19 otrok, vključenih 19 otrok  14 - 19 otrok, vključenih 19 otrok  10 – 17 otrok, vključenih 17 otrok  9 -12 otrok, vključenih 9 otrok  9 – 12 otrok, vključenih 9 otrok  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **BUKOVICA** . | 1 skupina drugega starostnega obdobja …  (Heterogena skupina)  1 skupina drugega starostnega obdobja  (Kombinirana skupina)  1 skupina prvega starostnega obdobja ……  (Heterogena skupina) | 14 - 19 otrok, vključenih 19 otrok  10 - 17 otrok, vključenih 15 otrok  (najavljena + 2 otroka)  7 -10 otrok, vključenih 12 otrok  (10 + 2) |

V vrtec v Renčah je bilo na dan priprave gradiva Zavoda vpisanih 73 otrok (lani 80), v vrtec v Bukovici 46 (lani 43), skupaj 119 otrok (lani 123 otrok).

**II. Sistemizacija delovnih mest**

OŠ Lucijana Bratkoviča Bratuša Renče predlaga Občini, da izda soglasje k sistematizaciji 25,498 (lani 24,501 – brez 0,3 računalnikarja) skupno zaposlenih v Vrtcu, ki so vključeni v kalkulacijo cene za vrtec, in sicer:

* 18,5 strokovnih delavcev, (lani 18,055) ki neposredno v oddelkih izvajajo program Vrtca (vzgojitelji, pomočniki vzgojitelja, pomočnik ravnatelja za vrtec, svetovalni delavec – v obsegu navedenih deležev),
* 6,998 ostalih delavcev, (z 0,3 računalnikarja) (lani 6,446 brez računalnikarja), ki programov ne opravljajo neposredno z otroki (tehnično administrativni kader skladno z normativi, + dodatno 0,3 obsega zaposlitve na novo sistematiziranem delovnem mestu »računalničar«.)

V vrtcu sta zaposleni tudi dve delavki za določen čas kot spremljevalki otrok po odločbi Komisije in sklepih občine oz. javnega zavoda, ki nista upoštevani v kalkulaciji cene za vrtec.

Odbor za družbene dejavnosti je vlogo za podajo soglasij obravnaval na svoji 23. seji dne 13. 6. in sprejel sklepe, s katerimi predlaga Občinskemu svetu, da:

* vrtcu poda soglasje k uporabi fleksibilnega normativa pri oblikovanju oddelkov »Heterogena skupina 1. starostnega obdobja za 2 v Vrtcu Bukovica« in sicer, da se število otrok v teh skupinah lahko poveča za dva otroka,
* vrtcu poda soglasje k organizaciji dela in sicer k oblikovanju osmih oddelkov vrtca, od tega 5 v Renčah in 3 v Bukovici,
* vrtcu poda soglasje k sistemizaciji delovnih mest, kot je Zavod predlagal v vlogi z dne 12. 5. 2022, torej k zaposlitvi 18,5 strokovnih delavcev in 6,998 tehničnih delavcev; soglasje za zaposlitev 0,3 računalnikarja se naj omeji na zaposlitev do največ 38 plačnega razreda, soglasje za sofinanciranje dodatne zaposlitve strokovnega delavca v obsegu 0,697 pa se naj omeji na zaposlitev do največ 28 plačnega razreda,
* da določi, da soglasje velja, če javni zavod dostavi predlog novih cen za programe vrtca najkasneje do 12. 8. 2022.

*CILJI IN NAČELA:*

Vrtec mora skladno s predpisi pridobiti soglasje občine ustanoviteljice k sistemizaciji organizaciji dela v vrtcu in k uporabi povečanega (fleksibilnega) normativa za oblikovanje oddelkov.

*FINANČNE IN DRUGE POSLEDICE:*

Finančne in druge posledice so sicer podobne kot v tekočem šolskem letu, vendar bi se ob potrditvi sistemizacije predlaganega obsega zaposlenih in ob nespremenjeni ceni programov vrtca od 1. 9. 2022 dalje precej povečale finančne obveznosti zaradi povečanih stroškov plač z ozirom na povečanje obsega zaposlenih ter manjših prilivov s strani staršev in ostalih občin (za otroke iz drugih občin) z ozirom na manjše število vpisanih otrok. Povečane obveznosti je težko oceniti, saj javni zavod ni podal predloga novih cen za programe vrtca od 1. 9. 2022 dalje, niti ni finančno ovrednotil dodatne zaposlitve strokovnega delavca (0,697 več zaposlitve) niti 0,3 zaposlitve računalnikarja. Ocena dodatnih stroškov občine za eno celo zaposlitev: okoli 3.000 EUR mesečno.

Pripravila:

Vladka Gal Janeš

Višja svetovalka I za družbene dejavnosti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 24. in 25. člena Pravilnika o normativih za opravljanje dejavnosti predšolske vzgoje (Uradni list RS, št. 27/14, 47/17, 43/18 in 54/21), 17. člena Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO, 55/17 in 18/21) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_. redni seji, dne \_\_\_\_\_\_ sprejel

**S K L E P**

1.

Občina Renče-Vogrsko daje Osnovni šoli Lucijana Bratkoviča Bratuša Renče soglasje, da v šolskem letu 2022/2023 oblikuje 8 oddelkov vrtca, in sicer 5 oddelkov v Vrtcu Renče in 3 oddelke v Vrtcu Bukovica.

Pri oblikovanju oddelkov se glede na potrebo lahko uporabi fleksibilni normativ pri oblikovanju oddelkov »Heterogena skupina 1. starostnega obdobja za 2 v Vrtcu Bukovica« in sicer, da se število otrok v teh skupinah lahko poveča za dva otroka.

2.

Občina Renče-Vogrsko daje Vrtcu pri OŠ Lucijana Bratkoviča Bratuša Renče soglasje k sistemizaciji 25,498 zaposlenih, od tega 18,5 strokovnih delavcev in 6,998 ostalih delavcev v Vrtcu pri OŠ Lucijana Bratkoviča Bratuša Renče v šolskem letu 2022/2023, ter 2 spremljevalca oviranih otrok z odločbo oz. sklepom.

3.

Občina Renče-Vogrsko bo zaposlitev 0,3 računalnikarja sofinancirala do največ 38. plačnega razreda, dodatno zaposlitev strokovnega delavca v obsegu 0,697 pa bo sofinancirala do največ 28. plačnega razreda.

4.

Soglasje k sistemizaciji zaposlenih velja v primeru, če bo javni zavod dostavil predlog novih cen za programe vrtca najkasneje do 12. 8. 2022.

Ta sklep prične veljati takoj.

Številka: Tarik Žigon l. r.

Bukovica, Župan